Viimast peetakse, nagu pääle muu ka ühes isiklikus mõttevahetuses selgus, ainult saksa sünteesituks tähenärimiseks ja juukselõhastuseks. Mul jäi siiski kahtlus, et seejuures arvestet ainult saksa vanema filoloogilise kooli kuivade materjalikogudega ega vist peaaegu tuntagi saksa kõige viimaste aastate sünteetilist vormianalüüsi. Nt Walzeli selleilmeline kapitaalne "Handbuch der Literaturwissenschaft" oli alles Baldensperger'nigi jõudnud  ainult prospektide kujul ega leidund teda samuti veel Bibliothèque Nationali 3 miljoni köite nimestikus.